
ОТ ИНЖ. ЧАНКА КОРАЛСКА
ЗАМЕСТНИК-КМЕТ ПРИ ОБЩИНА БУРГАС

ОТНОСНО: Даване на съгласие за сключване на договор за разделно събиране на излезли от употреба моторни превозни средства

УВАЖАЕМИ ОБЩИНСКИ СЪВЕТНИЦИ,

В изпълнение разпоредбата на чл. 19, ал. 3, т. 7 от Закона за управление на отпадъците кметът на общината следва да организира дейностите по разделно събиране на излезли от употреба моторни превозни средства и/или оказва съдействие на организациите по оползотворяване на излезли от употреба моторни превозни средства. 
Масово разпространени са тези отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление. Такива са и отпадъците от излезли от употреба моторни превозни средства.
Ето защо дейностите по разделно събиране на излезли от употреба моторни превозни средства могат да бъдат извършвани от организации по оползотворяване или други лица, притежаващи съответно разрешително по чл. 35 от ЗУО, издадено от Министерство на околната среда и водите. За извършените дейности общините не разходват бюджетни средства или допълнителен финансов ресурс.
С приетите промени в ЗУО през 2021 г. се поставя цел подготовка за повторна употреба и рециклиране на битовите отпадъци до 65 % през 2035 г., за да се извлекат съществени екологични, икономически и социални ползи и да се ускори преходът към кръгова икономика. Като допълнителен стимул на прехода към кръгова икономика е въведена и цел за намаляване до 10 % на депонираните битови отпадъци до 2035 г. 
С Директива 2000/53/ЕО относно излезлите от употреба моторни превозни средства се определят мерки за предотвратяване и ограничаване на отпадъците от излезли от употреба превозни средства (ИУПС) и от техни компоненти чрез гарантиране на тяхната повторна употреба, рециклиране и оползотворяване. С нея се цели подобряване на екологичните резултати от поведението на всички икономически оператори, участващи в жизнения цикъл на превозните средства.
Последните три години на територията на Община Бургас дейностите по събиране, транспортиране, съхранение и/или оползотворяване на излезли от употреба моторни превозни средства се извършваше от организация по оползотворяване „Ауторек“ АД. За този период са маркирани 2237 излезли от употреба моторни превозни средства. От тях, преминали годишен технически преглед са 446, доброволно освободили терен са 1279,  издадени са 225 заповеди за принудително преместване.
Поради изтичане на договора за събиране на излезли от употреба моторни превозни средства, Община Бургас публикува обява за избор на дружество за събиране, съхраняване, транспортиране и предаването за последващо третиране, вкл. оползотворяване на излезли от употреба моторни превозни средства, за сключване на договор, съгласно изискванията на чл. 33а от Наредбата за управление на отпадъците на територията на Община Бургас. Обявата е публикувана на страницата на Община Бургас в един национален ежедневник и в един местен вестник. В обявения срок, постъпи само едно предложение - от дружеството „Екоавторециклиране“ АД, ЕИК 207294994. 

Съгласно задълженията на кмета в чл. 19, ал. 3 от Закона за управление на отпадъците и във връзка със Заповед № 2555/13.09.2021 г. на Кмета на община Бургас, е назначена комисия, която разгледа постъпилото предложение и предложения проекто-договор. Комисията предлага на Общински съвет – Бургас да се сключи договор с дружеството „Екоавторециклиране“ АД.   
Този договор подкрепя усилията на Община Бургас за осигуряване високо качество на живот на гражданите и здравословна среда за живеене в изпълнение на Програмата за демографско развитие на Бургас 2030.

Предвид изложеното и на основание чл. 21, ал. 1, т. 13 от Закона за местното самоуправление и местната администрация, във връзка с  чл. 20, ал. 1 от Закона за управление на отпадъците, във връзка чл. 33а, ал.3, т.3 от Наредбата за управление на отпадъците на територията на Община Бургас, предлагам Общински съвет - Бургас да вземе следните 

Р Е Ш Е Н И Я:

1. Дава съгласие Община Бургас да сключи договор с „Екоавторециклиране“ АД, за организиране на система за разделно събиране, транспортиране, съхранение и/или оползотворяване на  излезли от употреба моторни превозни средства, образувани на територията на Община Бургас на основание чл. 19 ал. 3 от Закона за управление на отпадъците, за срок от 3 (три) години.
2. Одобрява проект на договор, съгласно приложението към докладната записка.

Приложения: 
1. Протокол №2 /11.06.2024 г. от комисията, назначена със Заповед № 2555/13.09.2021 г. на Кмета на община Бургас, с цел разглеждане и подбор по документи на дружество с което община Бургас да сключи договор за съвместна дейност;
2. Заявление за сключване на договор за съвместна дейност
3. Проект на договор; 
4. Копие на целите и насоките при управление на отпадъци от излезли от употреба моторни превозни средства, образувани на територията на Община Бургас;
5. Копие на регистрационен документ
6. Копие на покана за сключване на договор.
7. Копие на Заповед № 887/18.03.2024 г. за публикуване на обява за избор на дружество за организиране на система за разделно събиране на излезли от употреба моторни превозни средства.
 

С уважение,
Инж. Чанка Коралска
Зам.-Кмет на Община Бургас

